AFRIKAANSE OPSOMMING: Die fenomeen dat die aanvraag vir vuurmaakhout staatmaak op inheemse bome soos Acacia erioloba duur steeds voort ten spyte van die kommer dat oorbenutting van hierdie hulpbronne, ter versadiging van die behoeftes van 'n steeds toenemende populasie, die omgewing sal degradeer. Hierdie studie het die hipotese getoets dat die afsny van A. erioloba in die Noord- Kaap aangedryf word deur (a) die mark aanvraag in die Wes-Kaap, (b) onkunde oor die langtermyn ekologiese gevolge en/of (c) onkunde oor die wetgewing van hierdie produk by die skakels in die verskaffersketting. Die aanname is dat wie ook al betrokke is by die A. erioloba vuurmaakhout-industrie (hulpbron eienaar, handelaar of gebruiker) is beide onbewus van die beskermde status van die hulpbron asook van die negatiewe gevolge geassosieer met die oorbenutting van die hulpbron of hulle is aangedryf deur korttermyn monetêre gewin. Daarom is dit nodig om die behoefte van elke deelnemer in die ketting te verstaan en om verder uit te vind of daar plaasvervangers vir A. erioloba vuurmaakhout is. Die resultate van hierdie studie toon dat daar 'n aanvraag is vir vuurmaakhout in die studie-area en dat hierdie aanvraag hoofsaaklik gedryf word deur die beskikbaarheid, eerder as die kwaliteit van die hout. Daar salook aangetoon word dat Acacia mearnsii, wat in die studie-area beskikbaar is, 'n beter produk is as A. erioloba en dus 'n geskikte plaasvervanger kan wees, maar dit wil voorkom of die verbruikers omtrent enigiets sal brand wat kole sal verskaf. A. cyclops is die vuurmaakhout van voorkeur in die studie-area. Handelaars en verbruikers verstaan nie die konsep van inheemse bome duidelik nie. Die vernaamste rolspelers in die verskaffersketting is die handelaars en die eienaars van die vervoer en hulle kan die teikengroep wees as die handel in vuurmaakhout in die korttermyn stopgesit word. Die resultate het verder na vore gebring dat die meerderheid verbruikers daarvan bewus is dat inheemse bome beskermd is in Suid-Afrika, maar die meerderheid handelaars is nie hiervan bewus me. Hierdie studie maak die aanbeveling dat handel in vuurmaakhout totaal gestaak moet word deur strenger wette of deur die betrokkenheid van elke rolspeler en/of dat handel gereguleer moet word.